গারো আদিবাসী বাংলাদেশের বৃহত্তর ময়মনসিংহ, নেত্রকোনা, শেরপুর, জামালপুর, সিলেট সুনামগঞ্জ, মৌলভিবাজার, ঢাকার গাজিপুর এবং টাঙ্গাইলের মধুপুর এলাকায় এ গারো আদিবাসীদের বসবাস । ২০০১ এর পরিসংখ্যান অনুযায়ী বাংলাদেশে ২,০০,০০০ (দুই লক্ষ) গারো আদিবাসীদের বসবাস রয়েছে এই দেশে। গারোদের আদি ধর্ম ছিল সাংসারেক ধর্ম অর্থাৎ প্রকৃতি পূজারি ছিল গাছপালা প্রকৃতিকে পূজাই ছিল প্রধান ধর্ম কিন্তু‘ ইতিহাস অনুযায়ী ১৮৬২ সনের পর থেকে খৃষ্টান ধর্মে ধর্মান্তরিত হয়ে বর্তমানে প্রায় ৯৮ ভাগই খৃষ্টান ধর্ম পালন করে। খৃষ্টান ধর্ম গ্রহন করার পর অনেক কিছু পরিবর্তন হওয়া সত্বেও নিজস্ব কৃষ্টি-কালচার-রীতিনীতিকে গারোরা বিসর্জন দিতে পারেনি। ধর্ম পালন করে ঠিকই, কিন্তু সামাজিক রীতিনীতি কৃষ্টি-কালচার, উত্তরাধিকার আইন সব কিছুই নিজেদের। গারোদের যে কালচার-কৃষ্টি সে অনুযায়ীই অনুসরণ করে ও পালন করে চলেছে এটা একটি গর্বের বিষয় । সবচেয়ে অন্যরকম একটি বিষয় বা কৃষ্টি হলো গারোরা মাতৃতান্ত্রিক পরিবার । বলা হয়ে থাকে সারা বিশ্বে শুধুমাত্র গারো আদিবাসিদের মধ্যেই এ প্রথা বা নিয়ম বিদ্যমান । অর্থাৎ সম্পত্তির মালিক উত্তরাধিকার সূত্রে মেয়ে সন্তানরাই পায় কোন ছেলে সন্তান পেতে পারে না এবং এখনও পায়না যদি জীবিতকালে মা-বাবা উইল করে দিয়ে না যায় বা মেয়ে সন্তান অর্থাৎ বোনরা যদি দয়া করে না দেয় তার ভাইদের জন্য।